ROZHODNUTIE KOMISIE
z 25. júla 2005,
ktorým sa zamieta uvedenie betaínu na trh ako novej potraviny alebo novej zložky potravín v súlade s nariadením Európskeho parlamentu a Rady (ES) č. 258/97
[oznámené pod číslom K(2005) 2770]
(Iba fínsky a švédsky text je autentický)
(2005/580/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), najmä na jeho článok 7,
keďže:
(1)
Spoločnosť Finnfeeds Finland Ltd požiadala 24. januára 2003 príslušné orgány Fínska o povolenie uviesť betaín na trh ako novú potravinu alebo novú zložku potravín.
(2)
Príslušné fínske orgány vydali 3. júla 2003 svoju prvú hodnotiacu správu.
(3)
V tejto správe dospeli príslušné fínske orgány k záveru, že betaín sa môže uviesť na trh.
(4)
Komisia postúpila 18. augusta 2003 túto prvú hodnotiacu správu všetkým členským štátom.
(5)
V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s daným ustanovením vznesené odôvodnené námietky proti uvedeniu betaínu na trh.
(6)
Európsky úrad pre bezpečnosť potravín dospel vo svojom stanovisku k žiadosti o používanie betaínu ako novej potraviny v EÚ z 22. februára 2005 (2), k záveru, že bezpečnosť betaínu pri takom použití, ako navrhuje žiadateľ, nebola potvrdená.
(7)
Keďže sa nedokázalo, že produkt je v súlade s kritériami stanovenými v článku 3 ods. 1 nariadenia (ES) č. 258/97, nemal by sa uviesť na trh Spoločenstva.
(8)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Betaín sa nemôže uvádzať na trh Spoločenstva ako potravina alebo zložka potravín.
Článok 2
Toto rozhodnutie je určené spoločnosti Finnfeeds Finland Ltd, Sokeritehtaantie 20, FI-02460 Kantvik, Fínsko.
V Bruseli 25. júla 2005